**Príklad na vyplnenie daňového priznania typ B**

**za zdaňovacie obdobie roku 2021**

**Daňový rezident SR poberal príjmy zo živnosti zo zdrojov v zahraničí (v Rakúsku)**

Daňovníčka Zuzana Kováčová (daňový rezident SR) dosahovala v roku 2021 len príjmy zo živnosti vykonávanej na území Rakúska na základe rakúskeho živnostenského oprávnenia (výkon opatrovateľskej činnosti). Úhrn príjmov z tejto činnosti predstavoval 18 640 eur, preukázateľne zaplatené povinné poistné v Rakúsku 1 980 eur. Uvedené príjmy si daňovníčka vysporiadala v Rakúsku podaním daňového priznania v súlade s rakúskou daňovou legislatívou a zaplatila daň vo výške 2 744 eur.

V daňovom priznaní k dani z príjmov FO typ B daňovníčka uplatnila paušálne výdavky vo výške 60% z dosiahnutých príjmov a zároveň si uplatnila daňový bonus na dieťa do 6 rokov.

**Daňovníčka vyplní daňové priznanie pre FO typ B nasledovne:**

na riadku 01: uvedie rodné číslo (nakoľko v SR nie je registrovaná na daň z príjmov a nemá pridelené DIČ)

na riadku 03: uvedie SK NACE 88990 (resp. 88100, 86909)

**III. oddiel:**

na riadku 33: priezvisko a meno dieťaťa, rodné číslo

 zaškrtne uplatňovanie daňového bonusu v mesiacoch 1-12

**VI. oddiel - tabuľka č. 1:**

na riadku 2: v stĺpci „Príjmy“uvedie sumu **18 640 eur** (úhrn príjmov zo živnosti); stĺpec „Výdavky“ v tomto riadku nevypĺňa

pod tabuľkou č. 1:

* daňovníčka zaškrtne políčko „Spĺňam podmienky pre mikrodaňovníka podľa § 2 písm. w) zákona pri príjmoch podľa § 6 ods. 1 a 2 zákona“
* daňovníčka zaškrtne možnosť „Uplatňujem výdavky percentom z príjmov podľa § 6 ods. 10 zákona pri príjmoch podľa § 6 ods. 1 a 2 zákona“
* uvedie „Preukázateľne zaplatené poistné z príjmov podľa § 6 ods. 1 a 2“ v sume **1 980 eur**

na riadku 10: v stĺpci „Príjmy“ uvedie sumu **18 640 eur**

v stĺpci „Výdavky“ uvedie sumu **13 164 eur** (paušálne výdavky vo výške 60% z dosiahnutých príjmov + preukázateľne zaplatené poistné v zahraničí)

na riadku 39: **18 640 eur** (Príjmy z tabuľky č. 1, stĺpec 1, riadok 10)

na riadku 40: **13 164 eur** (Výdavky z tabuľky č. 1, stĺpec 2, riadok 10)

na riadku 41, 45: **5 476 eur** (vyčíslený základ dane)

na riadku 55, 57: **5 476 eur**

**IX. oddiel:**

na riadku 72: **5 476 eur** (základ dane podľa § 5 a § 6 ods. 1 a 2 zákona pred znížením o NČZD na daňovníka)

na riadku 73: **4 511,43 eura** (nezdaniteľná časť základu dane na daňovníka)

na riadku 77: **4 511,43 eura** (nezdaniteľné časti základu dane spolu)

na riadku 90: **0 eur** [daň zo základu dane zisteného podľa § 4 ods. 1 písm. a) zákona po vyňatí a zápočte (daňová povinnosť)]

na riadku 91: **4 511,43 eura** (zostatok nezdaniteľnej časti základu dane z r. 77)

na riadku 92: **964,57 eur** (základ dane z príjmov podľa § 6 ods. 1 a 2 zákona po znížení o nezdaniteľnú časť)

na riadku 94: **964,57 eura** [základ dane zistený podľa § 4 ods. 1 písm. b) zákona]

na riadku 95: **18 640 eur** (zdaniteľné príjmy / výnosy z podnikania a z inej samostatnej zárobkovej činnosti podľa § 6 ods. 1 a 2 zákona)

na riadku 96: **144,69** eura [daň zo základu dane zisteného podľa § 4 ods. 1 písm. b) zákona uvedeného v r. 94]

Upozornenie:

V zmysle Oznámenia Ministerstva zahraničných vecí a európskych záležitosti SR č. 410/2018 Z. z., na zamedzenie dvojitého zdanenia príjmov bude daňovník (FO), ktorý je rezidentom SR, **pri príjmoch plynúcich zo zdrojov na území Rakúskej republiky v zdaňovacom období začínajúcom od 1. januára 2020 uplatňovať metódu zápočtu dane**, a to v súlade  s nadobudnutím platnosti Mnohostranného dohovoru na zavedenie opatrení na zamedzenie narúšania základov dane a presunov zisku súvisiacich s daňovými zmluvami (oznámenie č. 339/2018 Z. z.), ktorým sa mení a dopĺňa Zmluva medzi Československou socialistickou republikou a Rakúskou republikou o zamedzení dvojitého zdanenia v odbore daní z príjmu a z majetku.

na riadku 100: **5 476 eur** (úhrn príjmov / základov dane podľa § 6 ods. 1 a 2 zákona zo zdrojov v zahraničí)

na riadku 101 **2744 eur** (daň zaplatená v zahraničí z príjmov z r. 100)

na riadku 102: **100** (výpočet percenta dane na účely zápočtu)

na riadku 103: **144,69 eur** (z dane zaplatenej v zahraničí možno započítať)

na riadku 104: **144,69 eur** (daň uznaná na zápočet)

na riadku 105: **0 eur** [daň zo základu dane zisteného podľa § 4 ods. 1 písm. b) zákona po vyňatí a zápočte (daňová povinnosť)]

na riadku 106: **0 eur** (daň z osobitného základu dane z príjmov podľa § 7 zákona uvedeného v r. 68)

na riadku 115: **0 eur** (daň z osobitného základu dane podľa § 7 zákona po vyňatí a zápočte)

na riadku 116: **0 eur** [daň (daňová povinnosť) zo základu dane zisteného podľa § 4 zákona, z osobitného základu dane podľa § 7 zákona a z osobitného základu dane podľa § 51e zákona]

na riadku 117 **557,28** (nárok na daňový bonus)

na riadku 118 **0 eur** [daň (daňová povinnosť) znížená o daňový bonus podľa § 33 zákona]

na riadku 120 **557,28** (rozdiel)

na riadku 121 **557,28** (suma daňového bonusu podľa § 33 zákona na poukázanie správcom dane)

na riadku 124 **0 eur** [daň (daňová povinnosť) znížená o daňový bonus podľa § 33 zákona]

na riadku 135 **0 eur** (daň na úhradu)

**XII. oddiel – VYHLÁSENIE o poukázaní podielu zaplatenej dane z príjmov FO podľa § 50 zákona**

* zaškrtne políčko „neuplatňujem postup podľa § 50 zákona“

**XIII. oddiel – MIESTO NA OSOBITNÉ ZÁZNAMY DAŇOVNÍKA**

Kód štátu: **040** (Rakúsko – podľa vyhlášky Štatistického úradu SR č. 112/2012 Z. z.)

Druh príjmu: **§ 6 ods. 1 písm. b)**

Príjmy: **18 640 eur** (príjmy zo živnosti vykonávanej v Rakúsku)

Výdavky: **13 164 eur** (paušálne výdavky vo výške 60% z dosiahnutých príjmov + preukázateľne zaplatené poistné v zahraničí)

Z toho výdavky na povinné zahraničné poistenie: **1 980 eur** (povinné poistné zaplatené v Rakúsku)

Poznámka: Príjmy zo živnosti vykonávanej v Rakúsku – daň zaplatená v Rakúsku vo výške 2 744 eur

na riadku 153: daňovník uvedie počet príloh 3 (Prílohy č. 1 až 3 sú priamo súčasťou tlačiva daňového priznania), kópiu rodného listu dieťaťa daňovníčka nemá povinnosť priložiť k daňovému priznaniu, ak tento doklad predložila v predchádzajúcom období a nedošlo k žiadnej zmene

Správnosť a úplnosť daňového priznania daňovník potvrdí svojím podpisom a uvedie dátum.

**XIV. oddiel:** daňovník zaškrtne možnosť „Žiadam o vyplatenie daňového bonusu ...“ a uvedie spôsob jeho zaslania (poštovou poukážkou alebo na účet) spolu s dátumom a podpisom.

**Príloha č. 1:** nevypĺňa

**Príloha č. 2:** nevypĺňa

**Príloha č. 3:** r. 11 a r. 13 nevypĺňa, nakoľko ide o poistné zaplatené v zahraničí